Im Frigch gits nach Betriebszählig, wo mer 2005 gmacht het, fascht 3000 Arbetsplätz, devo 3 % ide Landwirtschaft, 46 % i de Induschtrii und 51 % im Dienschtleischtigssektor. S wirtschaftliche Gscheh isch sehr  viilsittig. Es git rund 250 chliineri und mittleri Undernähme (KMU). Frigch isch s dominierenschte wirtschaftliche Zäntrum vo de Region vom obere Frigchtal. Trotzdem gitz viili Wägpendler, wo vor allem ide Agglomeration Basel und z Aarau schaffe. Im ganze Gmeindgebiet sy Ussehöf verstreut, wo Landwirtschaft betriibe wird.